

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD KRALJEVICA**

GRADONAČELNIK

KLASA: 943-01/21-01/2

URBROJ: 2170-8-01-22-9

Kraljevica, 22. ožujka 2022.

**GRADSKOM VIJEĆU GRADA KRALJEVICE**

Temeljem članka 44. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21) Gradskom vijeću Grada Kraljevice dostavljam na usvajanje

**prijedlog Odluke o isključenju dijela nekretnine iz opće uporabe**

**PRAVNA OSNOVA ZA DONOŠENJE AKTA**

Pravna osnova za donošenje odluke sadržana je u članku 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19).

Kada je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave. Odluka se dostavlja nadležnom sudu radi provedbe brisanja statusa javnog dobra u općoj uporabi nerazvrstane ceste u zemljišnoj knjizi.

**OSNOVNA PITANJA I PRIKAZ STANJA KOJE SE UREĐUJE AKTOM**

Šurmanović Ljiljana iz Zagreba, Buzin, Grdenići 11 vlasnica je objekta izgrađenog na k.č.br. 3149 k.o. Kraljevica, na adresi Kraljevica, Marijana Jurkovića 16. Gradu se obratila sa zahtjevom za otkupom dijela od 21 m2 nekretnine označene k.č.br. 3144/1 k.o. Kraljevica, koji dio se nalazi sa prednje strane kuće, u naravi ograđena okućnica.

Predmetni dijelovi koji su precizirani na skici izmjere izrađene od strane tvrtke Progeo d.o.o. iz Rijeke, Drage Šćitara 34 i koja se prilaže ovom obrazloženju, obitelj Šurmanović koristi kao sastavni dio svoje okućnice i isti u naravi ne predstavlja javni put.

Člankom 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19) propisano je da kada je trajno prestala potreba korištenja nerazvrstane ceste ili njezinog dijela može joj se ukinuti status javnoga dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Budući je evidentno da je na dijelu nerazvrstane ceste od ukupno 21 m2 trajno prestalo svojstvo javnog dobra, što je utvrđeno i očevidom na terenu i da se taj dio ne koristi kao javna površina, predlaže se isti isključiti iz opće uporabe.

Slijedom navedenoga, predlaže se Gradskom vijeću usvajanje Odluke o isključenju dijela nekretnine iz opće uporabe.

**TEKST PRIJEDLOGA AKTA**

Tekst prijedloga Odluke dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove odluke nisu potrebna financijska sredstva.

|  |
| --- |
| **G** |

Gradonačelnik

Dalibor Čandrlić mag.ing.pp.bs.