****

**R E P U B L I K A H R V A T S K A**

**PRIMORSKO GORANSKA ŽUPANIJA**

**GRAD KRALJEVICA**

GRADONAČELNIK

KLASA: 335-01/22-01/1

URBROJ: 2170-8-01-22-2

Kraljevica, 22. ožujka 2022.

**GRADSKOM VIJEĆU GRADA KRALJEVICE**

Na temelju članka 44. stavka 6. alineje 4. Statuta Grada Kraljevice (“Službene novine Grada Kraljevice" broj 4/14, 5/14, 5/15, 4/16, 1/18 i 3/18 – pročišćeni tekst, 1/20 i 4/20 – pročišćeni tekst, 2/21), dostavljam na usvajanje

**PRIJEDLOG ODLUKE**

**kojom se odobrava prodaja putem automata**

**PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 10. stavku 5. Zakona o trgovini ( „Narodne novine“ broj 87/2008, 96/2008, 116/2008, 76/2009, 114/2011, 68/2013, 30/2014, 32/2019, 98/2019, 32/2020 – u daljnjem tekstu: Zakon) , članku 30. stavak 1. alineja 24. Statuta Grada Kraljevice (“Službene novine Grada Kraljevice" broj 4/14, 5/14, 5/15, 4/16, 1/18 i 3/18 – pročišćeni tekst, 1/20 i 4/20 – pročišćeni tekst, 2/21).

**OSNOVNA PITANJA I PRIKAZ STANJA KOJE SE UREĐUJE AKTOM**

Anton Vinković iz Kraljevice, Šetalište Vladimira Nazora 10, OIB: 89348316578 obratio se Gradu dana 15. veljače 2022. godine sa zahtjevom za izdavanjem suglasnosti za postavu dva samoposlužnih aparata – automata za tople i hladne napitke i grickalice na nekretninu oznake k.č. 3039 k.o. Kraljevica koja se u zemljišnoj knjizi Općinskog suda u Kraljevici vodi upisana u zk.ul. 298 k.o. Kraljevica na ime i pravo vlasništva Vinković Miljane i Vinković Dražena na jednake dijelove, roditelja podnositelja zahtjeva.

Odredbom članka 10. stavka 1. Zakona propisano je da je trgovina na malo izvan prodavaonica je oblik trgovine na malo kada se prodaja roba i/ili usluga obavlja između ostalog i prodajom putem automata.

Odredbom članka 10. stavka 5. Zakona određeno je da se prodaja robe putem automata na površinama koje imaju pristup s javno-prometne površine može obavljati samo na mjestima za koja je predstavničko tijelo grada ili općine dalo odobrenje.

Slijedom navedenog, dostavlja se Gradskom vijeću Grada Kraljevice – ***Prijedlog Odluke kojom se odobrava prodaja putem automata na razmatranje i odlučivanje.***

**TEKST PRIJEDLOGA AKTA**

Tekst prijedloga Odluke kojom se odobrava prodaja putem automata sa izvatkom iz GIS-a Grada Kraljevice.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove Odluke nisu potrebna financijska sredstva.

Gradonačelnik

Dalibor Čandrlić, mag.ing.pp.bs.