****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD KRALJEVICA**

GRADONAČELNIK

KLASA: 024-04/22-01/1

URBROJ: 2170-8-01-22-5

Kraljevica, 18. ožujka 2020.

**IZVJEŠĆE GRADONAČELNIKA  
O RADU MJESNIH ODBORA**

**za razdoblje 01.07.2021.-31.12.2021.**

Na području Grada Kraljevice osnivaju se mjesni odbori, kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana. Mjesni odbori se osnivaju za pojedina naselja ili više međusobno povezanih manjih naselja ili za dijelove naselja koji čine zasebnu razgraničenu cjelinu. Pod područjem mjesnog odbora, razumijeva se zaokružena prostorna jedinica na području Grada Kraljevice.

*Mjesni odbori na području Grada Kraljevice su: Bakarac, Kraljevica, Križišće i Šmrika.*

Vijeće mjesnog odbora ima, uključujući i predsjednika, sljedeći broj članova:

* Vijeće mjesnog odbora Bakarac - 5 članova
* Vijeće mjesnog odbora Kraljevica - 9 članova
* Vijeće mjesnog odbora Križišće - 5 članova
* Vijeće mjesnog odbora Šmrika - 7 članova.

Vijeće mjesnog odbora:

* donosi program rada mjesnog odbora i izvješće o radu mjesnog odbora,
* donosi pravila mjesnog odbora,
* donosi poslovnik o svom radu,
* donosi financijski plan i godišnji obračun o izvršenju financijskog plana,
* bira i razrješuje predsjednika vijeća mjesnog odbora,
* saziva mjesne zborove građana,
* surađuje s drugim mjesnim odborima na području Grada Kraljevice,
* osniva radna tijela (odbore i pododbore) vijeća mjesnog odbora te bira i razrješuje njihove članove,
* odlučuje o korištenju sredstava osiguranih u proračunu Grada Kraljevice za pojedine namjene sukladno općim aktima Gradskog vijeća,
* surađuje s udrugama na svom području u pitanjima od interesa za građane s područja mjesnog odbora,
* obavlja druge poslove utvrđene zakonom, ovim Statutom i odlukama Gradskog vijeća i Gradonačelnika.

Programom rada utvrđuju se zadaci mjesnog odbora, osobito u pogledu vođenja brige o uređenju područja mjesnog odbora, provođenjem manjih komunalnih akcija kojima se poboljšava komunalni standard građana na području mjesnog odbora, vođenju brige o poboljšavanju zadovoljavanja lokalnih potreba građana u oblasti zdravstva, socijalne skrbi, kulture, športa i drugih lokalnih potreba na svom području.

Predsjednik vijeća mjesnog odbora:

* predstavlja mjesni odbor,
* saziva sjednice vijeća mjesnog odbora, predlaže dnevni red, predsjedava sjednicama i potpisuje akte koje donosi vijeće mjesnog odbora,
* provodi i osigurava provođenje odluka vijeća mjesnog odbora,
* vodi mjesne zborove građana,
* informira građane o pitanjima važnim za mjesni odbor,
* brine o javnosti rada mjesnog odbora,
* obavlja i druge poslove koje mu povjeri vijeće mjesnog odbora.

Član vijeća mjesnog odbora ima pravo i dužnost:

* prisustvovati sjednicama vijeća mjesnog odbora,
* predlagati razmatranje pojedinih pitanja iz djelokruga vijeća mjesnog odbora,
* raspravljati i izjašnjavati se o svim pitanjima koja su na dnevnom redu sjednica vijeća mjesnog odbora,
* obavljati poslove i zadaće koje mu u okviru svog djelokruga rada povjeri vijeće mjesnog odbora.

Temeljem članka 78. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18, 3/18 – pročišćeni tekst, 1/20, 4/20- pročišćeni tekst i 2/21) Gradonačelnik podnosi Gradskom vijeću polugodišnje izvješće o radu mjesnih odbora i to drugo polugodišnje izvješće do 31. ožujka.

Dana 17. veljače 2020. godine poslan je dopis svim mjesnim odborima na području Grada Kraljevice da dostave izvješća o radu. Izvješća o radu dostavljena su od strane Vijeća mjesnog odbora Kraljevica, Vijeća mjesnog odbora Šmrika, Vijeća mjesnog odbora Bakarac i Vijeća mjesnog odbora Križišće.

Sukladno dostavljenom izvještavam Vas sukladno odredbama Statuta o radu mjesnih odbora u nastavku teksta kako slijedi:

***MJESNI ODBOR KRALJEVICA***

1. Suzana Baus Rakić, predsjednica
2. Iva Fabris Jokić
3. Denis Domijan
4. Bojan Đanović
5. Violeta Prpić
6. Nella Devčić
7. Hranislav Trifunović
8. Sanja Cvitković
9. Branko Cupać

VMO Kraljevica u proteklom periodu obuhvatio je aktivnosti kako slijedi:

* Mjesni odbor Kraljevica u proteklom periodu prikupljao je ideje i prijedloge za moguće aktivnosti i akcije na području grada Kraljevice. Svoje aktivnosti prilagodili smo situaciji s pandemijom uzrokovanom virusom COVID-19, te smo određene prijedloge i aktivnosti prolongirali za povoljnije vrijeme.
* Uputili su nekoliko zahtijeva na prijedlog građana Gradu, gdje sada uz pomoć Grada rješavaju problematiku.
* Kako je došlo do promjena u sastavu članova MO Kraljevica gđa. Gordana Černi je izašla a zamijenila ju je gđa. Sanja Cvitković.
* Od aktivnosti u navedenom razdoblju članovi MO Kraljevica su podržali Advent va Šmriki koja je organizirao MO Šmrika.
* Građane obavještavaju za sve aktivnosti mjesnog odbora putem društvene mreže, a njihove sugestije i probleme zaprimaju i putem e-maila MO te iste prosljeđuju gradu da bi se što prije problemi riješili.

***MJESNI ODBOR ŠMRIKA:***

1. Sunčica Vučković, predsjednica
2. Damir Blažina
3. Mathea Burić
4. Emanuel Peranić
5. Vilijana Kinkela
6. Ivan Toić
7. Vesna Bobuš

Konstituirajuća sjednica Vijeća mjesnog odbora Šmrika je održana 01. lipnja 2021. godine s početkom u 18,00 sati u vijećnici Grada Kraljevice 1a.

U spomenutom razdoblju održane su četiri sjednice VMO Šmrike, tri uživo i jedna elektronskim putem.

Sukladno Programu rada usvojenom na prvoj sjednici održanoj 25. lipnja 2021.ostvareno je sljedeće pod programskim točkama:

1. Utvrđivanje stanja komunalnih potreba i pokretanje inicijativa:

-inicijativa prema Gradu za rješavanje problema divljih deponija, košnja, uređenje javnih površina

-intenzivno skretanje pozornosti na problem opasnih raskrižja i dijelova državnih cesta i korespondencija s Gradom i Hrvatskim cestama (rješavanju problema opasnih raskrižja i pješačkih prijelaza na magistrali kod Bobuši i Grmani te na državnoj cesti Burići i Dvori)

-početak uređenje mjesne crkve – 1. faza uređenja (saniranje pukotina unutar crkve)

-pokretanje inicijative u dogovoru sa stanovnicima Neriza iz programa komunalnog reda u tom dijelu naselja (održan sastanak sa stalno nastanjenim stanovnicima naselja te potpora u redovitosti košnje i obrezivanja grana koje zaklanjaju šetnicu)

- korespondencija sa Županijskom upravom za ceste s ciljem smirivanja prometa duž Burićeve ulice

-u svrhu izrade Urbanističke programske analize prostora naselja Šmrike održana dva sastanaka sa stručnim timom iz Arhitektonskog studija zaduženog za izradu Urbanističkog prostornog uređenja UPU 23 Šmrika (obilazak cijele zone prostornog obuhvata budućeg Plana i ukazivanje na komunalnu problematiku i potrebu zaštite autohtonog krajobraza i provedba ankete za mještane.

2. Briga o djeci, obrazovanju i odgoju

-uređenje vanjskog i unutarnjeg dijela zida Područne škole Šmrika u suradnji s Osnovnom školom Kraljevica, PŠ Šmrika te uz pomoć djece, roditelja, mještana Šmrike i street art umjetnika Eme Koludrović i Marijana Vukasa

-u suradnji sa OPG Lucić Šmrika dolazak Svetog Nikole u posjet učenicima PŠ Šmrika i podjela poklona povodom Svetog Nikole

-organiziranje dječje kreativne radionica izrada božićnih ukrasa i kićenje bora u sklopu 1. Adventa va Šmriki

- inicijativa prema Gradu kojom je postavljena rasvjeta iznad školskog igrališta PŠ Šmrika

-organizacija korištenja prostorije u Društvenom domu u Šmriki za potrebe župne kateheze prvopričesnika i krizmanika (petnaestak djece iz Šmrike) na zamolbu časnih sestara javnog vjerničkog društva „Omnia Deo – sve Bogu" s Križišća

3. Međugeneracijska suradnja i volontiranje

-u svrhu izrade Urbanističke programske analize prostora naselja Šmrika kao stručne podloge za izradu UPU 23 Šmrika uz pomoć članova, volontera iz Udruge za čuvanje i njegovanje starih običaja iz Šmrike provedena anketa među stanovnicima Šmrike

- organiziranje humanitarne akcije” Veliko srce Šmrike” za stradalnike potresa na području Banovine i Korduna (sakupljanje namirnica i potrepština u mjesnim trgovinama Brodokomerc i Gavranović te u OŠ Kraljevica i PŠ Šmrika kao podrška inicijativi vijećnika GV Grada Kraljevice, Dina Jagića

4. Potrebe u kulturnom i zabavnom životu

- organizacija 1. Adventa va Šmriki u suradnji s Udrugom za čuvanje i njegovanje starih običaja iz Šmrike

- potpora Udruzi za čuvanje i njegovanje starih običaja u Šmriki pri organizaciji 5. Antonjskog mačkaranog kotlića va Šmriki

***MJESNI ODBOR BAKARAC:***

1. Mario Blažina, predsjednik
2. Jakov Dorić
3. Doriana Stefani
4. Marko Crnarić
5. Mihaela Gašparović

VMO Bakarac u proteklom periodu obuhvatio je aktivnosti kako slijedi:

* Održana konstituirajuća sjednica Vijeća mjesnog odbora
* nadležnim službama Grada Kraljevice predano je u roku Izvješće o radu za razdoblje siječanj-lipanj 2021. godine;
* aktivno i ažurno obavještavanje građana o svim aktivnostima VMO Bakarac putem društvenih mreža;
* u ovom periodu rada VMO Bakarac ostvarilo je dobru suradnju s građanima te su sve primjedbe od strane građana proslijeđene nadležnim tijela Grada Kraljevice;
* redovito održavanje sastanaka VMO i sastanaka s udrugama s područja Bakarca;
* aktivno sudjelovanje u svim manifestacijama u organizaciji Grada.

***MJESNI ODBOR KRIŽIŠĆE:***

1. Sanjin Juričić- predsjednik
2. Marija Tkalac
3. Ivica Šuštić
4. Vesna Špalj
5. Ante Baretić

VMO Križišće u proteklom periodu obuhvatio je aktivnosti kako slijedi:

Po konstituranju vijeća predložili su programske aktivnosti po programima, odnosno izrađen je program rada Vijeća mjesnog odbora.  **-** Utvrđeni su  probleme i potrebe građana na području mjesnog odbora, te je napravljen prijedlog prioriteta komunalnog opremanja i uređenja područja mjesnog odbora putem pojedinačnih zahtjeva građanai procjenom članova vijeća. - Utvrdili su ostale potrebei interese građana temeljem prijedloga i zahtjeva građana te ih unjeli u prijedloge programa aktivnosti- rada Vijeća mjesnog odbora

Pandemija Covid -19 djelomično je utjecala i odrazila se na odvijanje programskih aktivnosti Vijeća MO Križišće. Otežavajuća okolnost za odvijanje programskih aktivnosti su bila ograničenje broja osoba po preporukama HZZJZ-a

U skladu sa preporukama, u suradnji sa župnikom župe Dol-Križišće i pastoralnim vijećem, obilježen je blagdan mjesta crkve Presvetog srca Isusovapo održanom misnom slavlju, te je održan kraći kulturno -zabavi program ispred crkve.

U skladu s mjerama civilnog stožera, obilježena je tradicionalna Bela nedilja na Križušću. U organizaciji Mjesnog odbora, Boćarskog kluba**,** Maškarone grupa Dol- Križišće održan je boćarski turnir 4 ekipe i kuhanje kotlića 6 u kojem je sudjelovalo 6 ekipa iz susjednih mjesta.

U susret Božiću članovi vijeća dali su podršku ukrašavanju crkve postavljane borova i jaslica

MO Križišće bio je usluzi starijom i nemoćnom populacijom umirovljenicima koji nisu bili umogućnosti podignuti bon za Božić.

Vijeće je iniciralo akciju farbanja stupova školskog igrališta gdje je postavljena nova zaštitna ograda. Organizirana je akcija postavljanja konstrukcije dva koša i saniranje i fiksiranje postojećih golova.

Po planu programa uređenja zelenih površina, koordinirano je sa koncesiorarom oko prioriteta čićenja javnih površina i košnja po pozicija u mjestu.

Vijeće je održalo 5 sjednica s ukupno 17 točaka dnevnog reda, Također, Vijeće je održalo 2 sastanka sa nadledžnim službama I kooncesionarskim tvrtkama s ciljem rješavanja komunalne i ostale problematike.

Gradonačelnik

Dalibor Čandrlić, mag.ing.pp.bs.