

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD KRALJEVICA**

**GRADSKO VIJEĆE**

Odbor za izbor, imenovanja

i dodjelu javnih priznanja

KLASA: 024-02/22-01-4

URBROJ: 2170-8-05-22-2

Kraljevica, 21. ožujka 2022.

GRADSKOM VIJEĆU GRADA KRALJEVICE

**PREDMET: Godišnje izvješće o radu Odbora za izbor, imenovanja i dodjelu javnih**

**priznanja za 2021. godinu**

Nakon provedenih izbora u svibnju 2021. godine Gradsko vijeće Grada Kraljevice na svojoj konstituirajućoj sjednici održanoj 17. lipnja 2021. godine donijelo je Odluku o izboru članova Odbora za izbor, imenovanja i dodjelu javnih priznanja temeljem koje su u Odbor imenovani slijedeći članovi:

1. Božidar Sotošek, predsjednik

2. Jakov Dorić, potpredsjednik

3. Sanjin Juričić

4. Edi Kurolt

5. Gordana Černi.

Temeljem članka 17. Poslovnika Gradskog vijeća Grada Kraljevice (5/14, 6/15 i 2/18) Odbor za izbor, imenovanja i dodjelu javnih priznanja čine predsjednik, potpredsjednik i tri člana. Odbor za izbor, imenovanja i dodjelu javnih priznanja bira se na prvoj sjednici Gradskog vijeća iz redova vijećnika. Odbor za izbor, imenovanja i dodjelu javnih priznanja:

1. priprema i podnosi Gradskom vijeću prijedlog za izbor i razrješenje predsjednika i potpredsjednika Gradskog vijeća i članova radnih tijela,
2. predlaže izbor, imenovanja, razrješenja i opoziv predstavnika Gradskog vijeća u određenim tijelima, pravnim osobama i udrugama,
3. predlaže Gradskom vijeću dobitnike javnih priznanja Grada Kraljevice koja se dodjeljuju povodom obilježavanja Dana Grada 6. prosinca, te
4. obavlja druge poslove u skladu sa zakonom i Statutom Grada Kraljevice.

Tijekom 2021. godine Odbor za izbor, imenovanja i dodjelu javnih priznanja održao je 2 sjednice sa sljedećim točkama dnevnog reda:

1. Prijedlog Odluke o imenovanju članova Odbora za normativnu djelatnost
2. Prijedlog Odluke o imenovanju članova Odbora za ravnopravnost spolova
3. Prijedlozi Odluka o dodjeli javnih priznanja Grada Kraljevice za 2021. godinu

Ad 1 i 2) Prijedlog Odluke o imenovanju članova Odbora za normativnu djelatnost i Odluke o imenovanju članova Odbora za ravnopravnost spolova

Odbor za izbor, imenovanja i dodjelu javnih priznanja uputio je dopise svim političkim strankama zastupljenim u Gradskom vijeću Grada Kraljevice za imenovanje članova Odbora za normativnu djelatnost i Odbora za ravnopravnost spolova te je održana sjednica dana 3. rujna 2021. godine. Na istoj nakon razmatranja svih pristiglih kandidata za članove odbora, prijedloge svih ovlaštenih predlagača predsjednik Odbora dao je na glasovanje te su usvojeni prijedlozi upućeni Gradskom vijeću na usvajanje.

Ad 3) Prijedlozi Odluka o dodjeli javnih priznanja Grada Kraljevice za 2021. godinu

Sukladno članku 9. Odluke o dodjeli javnih priznanja Grada Kraljevice („Službene novine Grada Kraljevice“ broj 6/15) objavljen je javni poziv za podnošenje prijedloga za dodjelu javnih priznanja Grada Kraljevice u 2021. godini. Odbor za izbor, imenovanja i dodjelu javnih priznanja održao je dana 8. *studenog 2021. godine elektronsku sjednicu* na kojoj je donesen prijedlog Odluke o dodjeli javnih priznanja Grada Kraljevice u 2021. godini te je isti dostavljen Gradskom vijeću Grada Kraljevice na usvajanje. Na Gradskom vijeću usvojene su dvije Odluke o dodjeli Godišnje nagrade.

Predsjednik

Božidar Sotošek, v.r.